open-index/open-wikipedia-markdown huggingface dataset:
לשכב עם אחרים

**לשכב עם אחרים** (באנגלית: **Sleeping with Other People**) הוא סרט קומדיה רומנטית אמריקאי משנת 2015, אשר בוים ונכתב על ידי לסלי הידלנד. בסרט מככבים ג'ייסון סודייקיס, אליסון ברי, נטשה ליון, אמנדה פיט ואדם סקוט.

## תקציר העלילה
לאחר שאיבדו את בתוליהם זה לזו בימי הקולג', ג'ייק ולייני נפגשים שנים אחר כך בסדנה של מכורים למין אנונימיים. לאחר דייט כושל, הם מחליטים להישאר ידידים ומפתחים מערכת יחסים חברית קרובה. על אף ניסיונותיהם ליצור זוגיות עם אנשים אחרים, השניים מתאהבים זה בזו, אך מדכאים בכוח את רגשותיהם. כשכל אחד מהם נקלע אל תוך משבר אישי, הקרבה בינם מתחילה לפגוע בשגרת חייהם.

## שחקנים ודמויות
* ג'ייסון סודייקיס - ג'ייק
* אליסון ברי - איילין "לייני" דלטון
* אדם סקוט - מתיו סובבצ'יק
* ג'ייסון מנטזוקאס - זאנדר
* אמנדה פיט - פאולה
* נטשה ליון - קארה

## הפקה
לאחר צאתו לאקרנים של הסרט "הרווקה", התסריטאית ובמאית לסליי הידלנד החלה לסבול מדיכאון. היא העבירה את כל שעות היום בכתיבה, זאת כתחליף לטיפול פסיכולוגי. לאחר שמצאה את עצמה בזוגיות פוגענית ובוגדנית, לסליי החליטה לכתוב סרט שיעסוק בהתמכרות למין. לצורך כך, היא השתתפה בפגישות של מכורים וקראה ספרים בנושא על מנת ללמוד. היא בחרה ליצור קומדיה רומנטית ולא דרמה על מנת להשתחרר ממצבה הנפשי הקשה, ותיארה את הסרט כגרסה של "כשהארי פגש את סאלי..." ל"אידיוטים".

## הפצה
הצגת הבכורה של "לשכב עם אחרים" התקיימה ב-24 בינואר 2015 בפסטיבל "סאנדנס". מיד לאחר מכן, חברת "IFC Films" רכשה את זכויות ההפצה של הסרט. בטרם הוא עלה לבתי הקולנוע, הוא הוקרן בשלל פסטיבלים - "סרסוטה" ו"טרייבקה" באפריל, "מונטקלייר" במאי ו"סיאטל" ו"אדינבורו" ביוני.

בצפון אמריקה, החלו הקרנות הסרט באופן רשמי ב-11 בספטמבר, ובישראל שבוע אחר כך, ב-17 בספטמבר.

## קישורים חיצוניים
* 

## הערות שוליים

קטגוריה:סרטי 2015
קטגוריה:סרטים באנגלית
קטגוריה:ניו יורק בקולנוע
קטגוריה:סרטי קומדיה רומנטית
קטגוריה:סרטי קומדיה אמריקאיים
יחסי קוריאה הדרומית – קזחסטן

**יחסי קוריאה הדרומית–קזחסטן** הם היחסים הדו-צדדיים שבין הרפובליקה של קוריאה לבין רפובליקת קזחסטן. שתי המדינות כוננו את היחסים הדיפלומטיים ביניהן ב-28 בינואר 1992, זמן קצר לאחר שקזחסטן קיבלה עצמאות מברית המועצות. שתי המדינות משתפות פעולה בתחומים שונים כמו פוליטיקה, כלכלה והחינוך. בשנת 2002 התגוררו בקזחסטן כ-105 אלף קוריאנים שנקראים גם קוריאו-סאראם.

## יחסים כלכליים
מאז כינון היחסים, שתי המדינות העמיקו בהדרגה את היחסים הכלכליים ביניהן, כשקזחסטן הפכה לשותפת הסחר הגדולה ביותר של דרום קוריאה במרכז אסיה. עסקים קוריאנים השקיעו יותר מ-2 מיליארד דולר בקזחסטן, ואזרחי דרום קוריאה מעורבים ביותר מ-300 חברות קזחיות.

בשנת 2018 עמד היקף הסחר בין המדינות על כ-4.8 מיליארד דולר. דרום קוריאה ייצאה לקזחסטן סחורות בשווי 3.4 מיליארד דולר, עיקרן הוא מכונות, מתכות ופלדה וציוד חשמלי, ואילו קזחסטן ייצאה לדרום קוריאה סחורות בשווי כולל של 1.36 מיליארד דולר, עיקרן מינרלים, מתכות וכימיקלים אנאורגנים.

## קשרי תרבות וחינוך
בשנת 2005 הוקמה האגודה ללימודי קזחסטן בקוריאה (ASAK) לאחר ביקורו של נשיא רו מו-היון בקזחסטן. האגודה מתיימרת לשפר את היחסים בין המדינות ואת המחקר האקדמי על קזחסטן, בדגש על המחקר בנושא החלוקה האתנית במדינה.

## קוריאנים בקזחסטן
מתחילת שנות ה-60 של המאה ה-19 קוריאנים רבים נמלטו מחצי האי לרוסיה השכנה. בשנת 1937, לאחר עליית סטלין לשלטון בברית המועצות, הוחלט לגרש כ-170 אלף מהם מאזורי הגבול לאזורים מרוחקים יותר, ובעיקרם מרכז אסיה. כ-40 אלף מתוכם מתו במהלך המסע. לאחר הגירוש הועברו הקוריאנים תהליך של רוסיפיקציה, בו נדרשו ללמוד את הערכים הסובייטים, וכן נאסר עליהם ללמוד קוריאנית, איסור שנמשך עד עלייתו לשלטון של ליאוניד ברז'נייב.

## קישורים חיצוניים

* שגרירות קזחסטן בקוריאה הדרומית
* 
* 

## הערות שוליים

קטגוריה:ערכים ללא קטגוריות פיזיות - יחסי חוץ
Family

**Family** (בעברית: **משפחה**) הוא אלבומה ה-12 של זמרת הקאנטרי האמריקאית ליאן ריימס אשר יצא ב-9 באוקטובר 2007 על ידי קורב רקורדס. את האלבום הפיקו דן האף, טוני בראון ורבא מק'נטייר וריימס הייתה שותפה לכתיבת כל שירי האלבום ביחד עם דארל בראון, בלייר דיילי ובעלה של ריימס. כותב השירים הידוע טרוי וגאס היה שותף גם הוא לכתיבת אחד משירי האלבום.

זהו היה האלבום הראשון בקריירה של ריימס שבו היא הייתה שותפה לכתיבת כל השירים.

האלבום הגיע בשיאו למקום ה-4 בארצות הברית ומכר כ-74 אלף עותקים בשבוע הראשון ליציאתו. עם יציאתו הוא זכה לביקורות חיוביות מהמבקרים אשר שיבחו את הביצועים של ריימס ואת הכתיבה שלה. הסינגל הראשון מהאלבום היה מועמד לפרס גראמי בקטגוריית "הביצוע הווקאלי הנשי הטוב ביותר בשיר קאנטרי" ואילו הסינגל השלישי גרף את אותה מועמדות שנה לאחר מכן.

## סינגלים
מתוך האלבום יצאו 4 סינגלים: "Nothin' Better to Do, אשר יצא ב-29 במאי 2007 והגיע למקום ה-14 במצעד השירים האמריקאי ואף היה מועמד לפרס גראמי. אחריו יצאו השירים: "Till We Ain't Strangers Anymore", "Good Friend and a Glass of Wine"
ו-"What I Cannot Change" כאשר השניים האחרונים היו מועמדים לפרס גראמי אך הם לא זכו להצלחה במצעד שירי הקאנטרי.

## רשימת רצועות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלבומי ליאן ריימס
קטגוריה:אלבומים באנגלית
קטגוריה:אלבומים שהופקו על ידי דן האף
קטגוריה:אלבומי קאנטרי
Whatever We Wanna

**Whatever We Wanna** (בעברית: **מה שנרצה**) הוא אלבומה ה-11 של הזמרת הקאנטרי האמריקאית ליאן ריימס, אשר יצא ב-6 ביוני 2006. בשונה מאלבומים אחרים שלה אלבום זה לא הכיל מוזיקת קאנטרי אלא הכיל מוזיקת רוק ופופ-רוק. האלבום לא יצא לאור בכל העולם אלא רק באירופה, ברזיל וטאיוואן. במקור האלבום היה אמור לצאת גם בארצות הברית ואף הועלה לקראת רכישה מוקדמת ב-iTunes ארצות הברית, אך בסופו של דבר הוחלט לבטל את הוצאתו במדינה בעקבות הצלחת השיר "Something's Gotta Give" שגרמה לעלייה במכירות של אלבומה הקודם בארצות הברית ולכן מחשש שאלבום זה "יגנוב את הפוקוס" לאלבומה הקודם בארצות הברית, יציאתו במדינה בוטלה.

## סינגלים
מתוך האלבום יצאו לאור 3 סינגלים: "And It Feels Like" אשר יצא כסינגל הראשון מהאלבום ב-5 במאי 2006, "Strong", אשר יצא כסינגל השני כחודש וחצי לאחר מכן והסינגל השלישי והאחרון מהאלבום "Everybody's Someone" בשיתוף עם הזמר בריאן מקפדן אשר יצא בספטמבר אותה שנה.

## רשימת רצועות

## קישורים חיצוניים

## הערות שוליים

קטגוריה:אלבומי ליאן ריימס
קטגוריה:אלבומים באנגלית
קטגוריה:אלבומים שהופקו על ידי דן האף
קטגוריה:אלבומי חברת קורב רקורדס
האתרים הערביים-נורמניים בפלרמו והקתדרלות של צ'פלו ומונריאלה

**האתרים הערביים-נורמניים בפלרמו והקתדרלות של צ'פלו ומונריאלה** (באיטלקית: **Palermo arabo-normanna e le cattedrali di Cefalù e Monreale**) הם סדרה של תשעה מבנים דתיים ואזרחיים שנמצאים על החוף הצפוני של סיציליה מתקופת ממלכת סיציליה הנורמנית (1130–1194). הם נוספו לרשימת אתרי המורשת העולמית של ארגון אונסק"ו בשנת 2015.

## רקע
סיציליה אוכלסה ונשלטה על ידי עמים שונים במהלך ה. בימי קדם היא אוכלסה ברובה על ידי מושבות יווניות, אך פלרמו הייתה פיניקית-קרתגנית, ואז נכבשה על ידי האימפריה הרומית. לאחר שהאימפריה פוצלה, הייתה סיציליה תחת שלטון ביזנטי. הערבים כבשו את האי במאה התשיעית ואחריהם כבשו הנורמנים את האי במאה ה-11. הנורמנים, שהקימו ממלכה משלהם בסיציליה, היוו את המעמד הגבוה, ואילו אוכלוסיית האי הייתה ברובה ממוצא יווני או ערבי.

תערובת של תרבויות אלה הביאה לסגנון האמנות האישי של סיציליה, המכונה כיום כ"". הנורמנים שילבו את השיטות הטובות ביותר של האדריכלות הערבית והביזנטית באמנות שלהם. סגנון אמנות זה בולט במיוחד באדריכלות. לדוגמה, החלק החיצוני הקומפקטי של קתדרלת מונריאלה תואם את הבנייה הנורמנית בסגנון רומנסקי. הקשתות החופפות, אותן ניתן לראות מעל המרפסת בחזית ובמיוחד מעשה התשבץ באפסיס האחורי, הם אלמנטים בסגנון ערבי. בפנים, הפסיפסים על בסיס הזהב על הקירות מראים את ההשפעה הביזנטית.

## המבנים
המבנים האינדיבידואליים המהווים חלק מאתר מורשת התרבות העולמית נמצאים בעיקר בצד הצפוני של האי סיציליה. שתי טירות, ארבע כנסיות, כולל הקתדרלה, וגשר שוכנים בפלרמו, שהייתה בירת ממלכת סיציליה הנורמנית. שתי קתדרלות נוספות ממוקמות בערים בסיציליה, שהיו מושב בישופויות חשובות בימי הביניים. באופן ספציפי, אתר המורשת העולמית של פלרמו הערבית-נורמנית והקתדרלות של צ'פלו ומונריאלה כוללים את תשעת המבנים הבאים:

## קישורים חיצוניים

*Palermo Arabo-normanna e le Cattedrali di Cefalù e Monreale  ו
*האתרים הערביים-נורמניים בפלרמו באתר אונסק"ו

## הערות שוליים

קטגוריה:פלרמו: מבנים
אלמר באלינט

**אלמר באלינט** (במקור **באואר**, בהונגרית: **Bálint Elemér**; בודפשט, 4 בדצמבר 1888 – בודפשט, 20 באוגוסט 1966)  היה מתמטיקאי יהודי-הונגרי, מרצה בכיר ופרופסור למדעי המתמטיקה (1952), חבר האקדמיה ההונגרית למדעים.

## קורות חיים
אלמר באואר נולד במשפחה יהודית כבנם של מנהל המפעל מור באואר (1849–?) ושל ז'ופיה וייס (1864–?). בשנת 1911 קיבל תעודת הוראה באוניברסיטה הטכנולוגית של בודפשט. מונה למורה בבית הספר הריאלי הראשי של רובע 6 בבודפשט, וכן לימד במחלקה לגאומטריה תיאורית באוניברסיטה הטכנולוגית. הוא השלים את השכלתו באוניברסיטת גטינגן וקיבל תואר דוקטור בשנת 1915 על עבודת המחקר על השורשים הממשיים של משוואות בעלות מקדם ממשי. הוא גויס ושירת כחייל במלחמת העולם הראשונה. לאחר שחרורו פוטר ממשרתו מיד לאחר מאורעות הרפובליקה הסובייטית ההונגרית בשנת 1919.

בשנת 1937 השיג הסמכה במתמטיקה אקטוארית ועד שנת 1938 היה האקטואר הראשי בסניף ההונגרי של "חברות הביטוח האוסטריות", ועד 1944 עבד במשרד ל"ביטוח פיקלר". לאחר מלחמת העולם השנייה בשנת 1945 עבר למשרד האוצר, שם פיקח על חברות הביטוח הפרטיות. בשנת 1948 התמנה לסמנכ"ל של קואופרטיב ביטוח החקלאים והשתתף בארגון חברת הביטוח הממלכתית, אך לאחר זמן קצר חזר למשרד האוצר ונתמנה לראש מחלקת "קופת החיסכון הלאומית" ה-OTP שהיה הבנק היחיד (והממלכתי) בהונגריה, בנק שקיים עד היום. בדצמבר 1950 נבחר לסגן נשיא "המכון הלאומי לפנסיה".

בשנת 1951 התמנה לראש המחלקה למתמטיקה של "המכללה הטכנית הממלכתית". לאחר מכן עמד בראש מחלקת המתמטיקה של אוניברסיטת בודפשט לטכנולוגיה ולכלכלה. בהמשך היה פרופסור חבר בפקולטה להנדסת חשמל ואחר כך בפקולטה להנדסת מכונות וכיהן כדיקן עד פרישתו בשנת 1962. באלינט היה שותף לכתיבת ועריכת כמה לקסיקונים וכתבי עת בתחום המתמטיקה.

## עבודותיו העיקריות
* על השורשים הממשיים של משוואות בעלות מקדם ממשי. (בודפשט, 1916)
* שיטות קירוב נומריות וגרפיות (בודפשט, 1955)
* קירוב שיטות מתמטיות עם בעיות טכניות (בודפשט, 1966)

## חייו הפרטיים
אשתו הייתה אילונה קייל (1889), בתם של פרנץ קייל והרמינה קלאמפר, אותה נשא לאישה ב־2 בפברואר 1914 בבודפשט. בדצמבר 1942 המיר את דתו לנצרות רומית-קתולית, על מנת להתחמק ממספר גזירות אנטי-יהודיות. הם התגרשו בשנת 1945. בשנת 1946 התחתן בשנית עם אנה קאפר. בנו הוא פאל באלינט.

## קישורים חיצוניים

* לקסיקון ביוגרפי הונגרי. אלמר באלינט Magyar életrajzi lexikon. Főszerk. Kenyeres Ágnes. Budapest, Akadémiai Kiadó, 1994
* Irodalmi lexikon. Szerk. Benedek Marcell. Budapest, Győző A., 1927.
* לקסיקון יהודי הונגרי. אלמר באלינט Magyar zsidó lexikon. Szerk. Ujvári Péter. Budapest, Zsidó Lexikon, 1929.
* Révai Új Lexikona. Főszerk. Kollega Tarsoly István. Szekszárd, Babits, 1996.
* נקודת שם אלמר באלינט. Névpont

## הערות שוליים

קטגוריה:ניצולי השואה: הונגריה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:מתמטיקאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:יהודים חברי האקדמיה ההונגרית למדעים
קטגוריה:אקטוארים
קטגוריה:הונגרים שנולדו ב-1888
קטגוריה:הונגרים שנפטרו ב-1966
All Nite (Don't Stop)

"****" הוא סינגל שהקליטה הזמרת-יוצרת האמריקאית ג'נט ג'קסון. השיר יצא לאור ב-29 במאי 2004 כסינגל השלישי מתוך אלבום האולפן השמיני של ג'קסון, Damita Jo, על ידי חברת התקליטים וירג'ין רקורדס. הווידאו קליפ לשיר בוים על ידי פרנסיס לורנס.

## רקע וכתיבה
השיר נכתב על ידי ג'נט ג'קסון, ג'ימי ג'אם וטרי לואיס, אנדרס באג', ארנתור בירגיסון, הרבי הנקוק, ווה ווה ווטסון ופול ג'קסון והופק על ידי בג וארנתור וג'נט ג'קסון.

השיר עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.

במרץ 2018, העלתה בריטני ספירס בעמוד האינסטגרם וידאו כאשר עושה כושר גופני וברקע מתנגן השיר "", של ג'קסון. באותו היום השיר נכנס לטופ 200 במצעד האייטונס שבארצות הברית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:שירי ג'נט ג'קסון
קטגוריה:שירים באנגלית
קטגוריה:שירים שנכתבו על ידי ג'נט ג'קסון
קטגוריה:וידאו קליפים שבוימו על ידי פרנסיס לורנס
קטגוריה:שירי להט"ב
קטגוריה:שירים על מיניות
קטגוריה:שירים על ריקודים
קטגוריה:שירי מוזיקת האוס אמריקאיים
קטגוריה:שירי אלקטרו האוס
Barbie Dreams

**Barbie Dreams** (בעברית: **חלומות ברבי**) הוא סינגל שהוקלט על ידי הראפרית הטרינידדית ניקי מינאז', מתוך אלבום האולפן הרביעי שלה, Queen. השיר יצא לאור ב-14 באוגוסט 2018, על ידי חברות התקליטים יאנג מאני וקאש מאני רקורדס, כסינגל השלישי מתוך האלבום.

השיר הגיע למקום הראשון במצעד השירים של ניו זילנד.

## רקע וכתיבה
השיר נכתב על ידי ניקי מינאז', ריבלינו ראול ווטר, כריסטופר סמית', ג'יימס בראון ופרד וסלי והופק על ידי מל ומוס וראשד סמית'. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.

## וידאו קליפ
הווידאו קליפ הרשמי של השיר פורסם ב-11 בספטמבר 2018 ובוים על ידי הייפ ויליאמס. על הקליפ והשיר עצמו דיברה מינאז' בתוכנית הרדיו שלה Queen Radio. הקונספט של הקליפ הוא בובת גרב ומופע בובות. לאורכו של הקליפ, ניתן לראות את מינאז' כשהיא מחליפה שלל תלבושות שונות.

נכון ליוני 2020, מונה הצפיות של הקליפ עומד על למעלה מ-115 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי הייפ ויליאמס
קטגוריה:שירי דיס
קטגוריה:שירים על דמויות נשיות בדיוניות
קטגוריה:שירים על חלומות
קטגוריה:שירים על ידוענים
קטגוריה:שירים על צעצועים
קטגוריה:שירים סאטיריים
קטגוריה:סינגלים בהוצאת יאנג מאני
קטגוריה:סינגלים בהוצאת ריפבליק רקורדס
יחסי יפן–נאורו

[250px|ממוזער|[ראש ממשלת יפן שינזו אבה (מימין) נפגש עם נשיא נאורו ליונל אינגימאה בעת ביקורו ביפן לרגל הכתרת נארוהיטו, קיסר יפן, 2019]]
**יחסי יפן–נאורו** הם היחסים הדיפלומטיים הרשמיים שבין **[[יפן]]** לבין **[[נאורו|רפובליקת נאורו]]**.

## סקירה כללית
בין יפן לבין רפובליקת נאורו מתקיימים יחסים דיפלומטיים רשמיים. היחסים הדיפלומטיים הרשמיים שבין שתי המדינות כוננו ב-1968.

במסגרת היחסים הדיפלומטיים שבין יפן לנאורו מתקיימים ביקורים דיפלומטיים רבים, בעיקר מצד נשיאי נאורו לדורותיהם ביפן.

## ביקורים רמי דרג
### מנאורו ליפן
* האמר דה רובורט, נשיא נאורו (1981, 1982, 1983, 1984, 1987, 1989)
* ברנארד דואוליוגו, נשיא נאורו (1990, 1992, 1994)
* קינזה קלודומאר, נשיא נאורו (1997, 2000)
* לודוויג סקוטי, נשיא נאורו (2005, 2006, 2008)
* מרקוס סטיבן, נשיא נאורו (2009)
* ספרנט דאבווידו, נשיא נאורו (2012)
* בארון ואקה, נשיא נאורו (2017, 2018)
* ליונל איינגימאה, נשיא נאורו (2019)

## נציגויות דיפלומטיות
* נאורו אינה מיוצגת ביפן, הן בדרג השגרירות והן בדרג הקונסולרי.
* יפן אינה מיוצגת בנאורו, הן בדרג השגרירות והן בדרג הקונסולרי. יפן האמינה את שגרירותה שבסובה, בירת פיג'י הסמוכה, על נאורו.

## קישורים חיצוניים

* Japan-Nauru Relations (Basic Data), אתר משרד החוץ של יפן

## הערות שוליים

קטגוריה:ערכים ללא קטגוריות פיזיות - יחסי חוץ
Majesty

**Majesty** (בעברית: **רוֹמֵמוּת**) הוא שיר שהוקלט על ידי הראפרית ניקי מינאז', ביחד עם הזמר לאברינת' והראפר אמינם, מתוך אלבומה הרביעי, Queen. השיר יצא לאור ב-10 באוגוסט 2018, ביחד עם האלבום עצמו, על ידי חברות התקליטים יאנג מאני וקאש מאני.

השיר הגיע למקום השישי במצעד השירים של ניו זילנד.

## רקע וכתיבה
השיר נכתב על ידי ניקי מינאז', לאברינת', אמינם ולואיס רסטו והופק על ידי לאברינת' גם כן. סטפני סמית-סטריקלנד מאנטרטיינמנט ויקלי כינתה את השיר כ-"מתנפנף ומפואר", וטענה כי מדובר בשיר "אנרגטי מאוד". ב-*[[Refinery29]]* סקרו את השיר בחיוביות רבה מאוד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.

## הצלחה
בשבוע בכורתו, הגיע השיר למקום השישי במצעד השירים של ניו זילנד ובכך הפך לאחד מהשירים המצליחים ביותר מהאלבום במצעד. ב-21 באוגוסט 2018, הגיע השיר למקום ה-25 במצעד שירי ה-R&B\היפ הופ, תוך שהגיע למקום ה-58 במצעד הבילבורד הוט 100.

במצעד הסינגלים הבריטי הגיע למקום ה-41, בעוד בקנדה הוט 100 הגיע למקום ה-44. גם במצעד המוזיקה האוסטרלי זכה השיר להצלחה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שנכתבו על ידי ניקי מינאז'
קטגוריה:שירים על מלכות
קטגוריה:שירים על סמים
קטגוריה:שירי פופ ראפ
Make Love

**Make Love** (בעברית: **לְהִתְעַלֵס** או **לְהַתְנוֹת אֲהָבִים**) הוא סינגל שהוקלט על ידי הראפר האמריקאי גוצ'י מיין, ביחד עם הראפרית הטרינידדית ניקי מינאז', מתוך האלבום, Mr. Davis. השיר יצא לאור ב-24 בפברואר 2017, כסינגל הראשון מתוך האלבום.

השיר הגיע למקום ה-78 במצעד הבילבורד הוט 100.

## רקע וכתיבה
השיר נכתב על ידי גוצ'י מיין, סאוטסייד וניקי מינאז' והופק על ידי סאוטסייד. השיר זכה לשלל ביקורות חיוביות, תוך שמבקרי המוזיקה טענו כי קטע הראפ שלה כאן מזכיר את קטע הראפ שלה מהשיר "Monster". את השיר סקרו אתרים ומגזינים כמו פיצ'פורק, רולינג סטון, ו-*The Fader*.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של גוצ'י מיין ב-29 במרץ 2017, כמה שבועות לאחר צאתו של השיר כסינגל. לאורכו של הקליפ ניתן לראות את מינאז' רוכבת בצורה פרובוקטיבית על מתנפח מגומי, בצורה של חד-קרן צבעוני. הדבר גרר ביקורות והפך לתופעת אינטרנט.

נכון ליוני 2020, מונה הצפיות של הקליפ עומד על למעלה מ-27 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי גוצ'י מיין
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירי זהב בארצות הברית
Light My Body Up

**Light My Body Up** (בעברית: **להדליק את גופי**) הוא סינגל של התקליטן דייוויד גטה, אשר הוקלט על ידי הראפרית הטרינידדית ניקי מינאז' והראפר ליל ויין. השיר יצא לאור ב-23 במרץ 2017, כסינגל שלא מתוך אלבום, על ידי חברות התקליטים אטלנטיק רקורדס, וואט א מיוזיק ופרלופון.

השיר הגיע למקום השישי במצעד השירים מתחת להוט 100.

## רקע וכתיבה
השיר נכתב על ידי דייוויד גטה, ג'וליאן מרטינז, אסתר דין, ניקי מינאז', אפרוג'ק, ליל ויין, קיריל סלפוחא ודניל שילובסקי והופק על ידי דייוויד גטה וג'וליאן מרטינז. בסוף שנת 2017, דורג השיר כאחד מ-100 שירי הדאנס\אלקטרוני המצליחים ביותר בארצות הברית באותה השנה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של דייוויד גטה ב-5 במאי 2017, כמה חודשים לאחר צאתו של השיר כסינגל. לאורכו של הקליפ, ניתן לראות את מינאז' כשהיא עוטה על פניה מסכה עשויה מתחרה, תוך שהיא מחליפה שלל סגנונות ושרה את השיר, כשמסביבה רקדניות ליווי.

נכון ליוני 2020, מונה הצפיות של הקליפ עומד על למעלה מ-35 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי ניקי מינאז'
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי דייוויד גטה
Kissing Strangers

**Kissing Strangers** (תרגום מילולי: **לנשק זרים**) הוא סינגל שהוקלט על ידי הלהקה האמריקאית די אן סי אי, ביחד עם הראפרית הטרינידדית ניקי מינאז', מתוך האלבום, . השיר יצא לאור ב-24 בפברואר 2017, כסינגל הראשון מתוך האלבום.

השיר הגיע למקום ה-78 במצעד הבילבורד הוט 100.

## רקע וכתיבה
השיר נכתב על ידי ג'סטין טרנטר, רובין פרדריקסון, מתיאס לרסון וניקי מינאז' והופק על ידי רובין פרדריקסון ומתיאס לרסון. ב-28 ביולי 2017, הוציאה די אן סי אי רמיקס רשמי של השיר, בו משתתף הזמר-יוצר הלטיני לואיס פונסי. בנוסף לכך, יצאה גרסה בלי ניקי מינאז' שזכתה להצלחה במצעד של חבר המדינות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של די אן סי אי ב-12 במאי 2017, חודש לאחר צאתו של השיר כסינגל. הקליפ בוים על ידי מארק קלספלד. בקליפ ניתן לראות את הלהקה ביחד עם מינאז' שרה את השיר, בתוך בר תוך שיש רקדני ליווי מסביב.

נכון ליוני 2020, מונה הצפיות של הקליפ עומד על למעלה מ-80 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי DNCE
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי מאטמן & רובין
קטגוריה:שירים על נשיקות
קטגוריה:סינגלים בהוצאת ריפבליק רקורדס
Swalla

"**Swalla**" (בעברית: "**סוואלה**") הוא סינגל שהוקלט על ידי הזמר האמריקאי ג'ייסון דירולו, בשיתוף הזמר האמריקאי טיי דולה סיין והראפרית הטרינידדית ניקי מינאז'. השיר יצא לאור ב-24 בפברואר 2017, על ידי חברת התקליטים האחים וורנר, כסינגל שלא מתוך אלבום.

## רקע וכתיבה
באוגוסט 2016, בסרטון שהעלה דירולו לרשת החברתית אינסטגרם, חשף דירולו חלק מהשיר, והודיע על כך שהסינגל יצא באופן רשמי ב-2 בינואר 2017. בסופו של דבר, נדחתה יציאת השיר ל-24 בפברואר.

השיר נכתב על ידי ג'ייסון דירולו, ניקי מינאז', טיי דולה סיין, ריקי ריד, לאנץ'-מאני לויס, ג'ייקוב קשר, אול' דירטי באסטרד וריזה, והופק על ידי ריקי ריד. השיר הוא בסגנון הדאנסהול. הפזמון החוזר של השיר כולל אזכור לשירו של הראפר אול' דירטי באסטרד , "Shimmy Shimmy Ya", בשל כך, קיבל הראפר קרדיט כתיבה על השיר.

## וידאו קליפ
ווידאו קליפ הנלווה לשיר הועלה לערוץ היוטיוב של דירולו ב-24 בפברואר 2017, בסמוך לצאתו של הסינגל עצמו. ב-17 במרץ הועלה גם הווידאו קליפ הרשמי שצולם לשיר. נכון ליוני 2020, מונה הצפיות של הווידאו קליפ הרשמי עומד על כ-1.4 מיליארד צפיות.

## הצלחה
עם יציאתו, נכנס השיר אל המקום ה-29 במצעד הבילבורד הוט 100. בישראל, זכה השיר להצלחה אף רבה יותר, תוך שהגיע למקום הראשון במצעד השבועי של מדיה פורסט, למקום החמישי במצעד השנתי של החברה, וגם למקום העשירי במצעד הבינלאומי השנתי של תחנת הרדיו הישראלית גלגלצ. השיר הגיע גם לצמרת המצעד השבועי של רומניה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ייסון דירולו
קטגוריה:שירי ניקי מינאז'
קטגוריה:שירי טיי דולה סיין
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי לאנצ'מאני לואיס
קטגוריה:שירים שנכתבו על ידי ניקי מינאז'
קטגוריה:שירים על מיניות
קטגוריה:שירי דאנסהול
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי יהלום בצרפת
קטגוריה:סינגלים בהוצאת וורנר רקורדס
Run Up

"**Run Up**" הוא סינגל של הלהקה האלקטרונית האמריקאית מייג'ור לייזר, אשר הוקלט על ידי הראפר הקנדי PartyNextDoor והראפרית הטרינידדית ניקי מינאז', מתוך אלבום האוסף, Major Lazer Essentials. השיר יצא לאור ב-26 בינואר 2017, כסינגל השני מתוך אלבום האוסף.

השיר הגיע למקום התשיעי במצעד שירי הדאנס/אלקטרוני.

## רקע וכתיבה
השיר נכתב על ידי דיפלו, טור אריק הרמנסן, מייקל סטורלר אריקסן, PartyNextDoor, ניקי מינאז' וג'וניור בלנדר והופק על ידי מייג'ור לייזר, סטארגייט וג'וניור בלנדר. איגוד תעשיית ההקלטות הצרפתי העניק לשיר את תואר הפלטינה, על מכירות של למעלה מ-133,333 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-290 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של מייג'ור לייזר ב-12 באפריל 2017, כמה חודשים לאחר צאתו של השיר כסינגל. לאורכו של הקליפ, ניתן לראות אנשים רבים חוגגים במועדון, תוך שהם רוקדים לצלילי השיר ואת PartyNextDoor ומינאז' שרים את השיר.

נכון ליוני 2020, מונה הצפיות של הקליפ עומד על למעלה מ-75 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מייג'ור לייזר
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי דיפלו
קטגוריה:שירים שהופקו על ידי סטארגייט
קטגוריה:שירי דאנסהול
Freedom (שיר של ניקי מינאז')

**Freedom** (בעברית: **חופש**) הוא סינגל שהוקלט על ידי הראפרית הטרינידדית ניקי מינאז', מתוך מהדורה מחודשת שלה, Pink Friday: Roman Reloaded – The Re-Up. השיר יצא לאור ב-2 בנובמבר 2012, על ידי חברות התקליטים יאנג מאני, קאש מאני וריפבליק, כסינגל שני מתוך האלבום.

השיר הגיע למקום ה-31 במצעד שירי ה-R&B\היפ הופ.

## רקע וכתיבה
השיר נכתב על ידי ניקי מינאז', בוי-1דה ומת'יו בארנט והופק על ידי בוי-1דה ומת'יו בארנט גם כן. השיר הוא שיר היפ-הופ אלטרנטיבי, המשלב בתוכו גם את סוגת הרית'ם אנד בלוז, שמאפיינת שירים נוספים בתוך המהדורה המחודשת בו הוא נכלל.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## הוצאה
השיר יצא לראשונה בארצות הברית ובקנדה ב-2 בנובמבר 2012, כסינגל מתוך המהדורה המחודשת. ארבעה ימים לאחר מכן, היה זמין להורדה דיגיטלית בבריטניה, אוסטרליה, בולגריה, וניו זילנד. ב-27 בנובמבר 2012, נשלח לרדיו אורבני עכשווי שבארצות הברית.

ב-28 בנובמבר 2012, נשלח לרדיו מיינסטרים של BBC Radio 1 בבריטניה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי קולין טילי
קטגוריה:וידאו קליפים בשחור-לבן
קטגוריה:שירים על חופש
קטגוריה:בלדות R&B עכשוויות
קטגוריה:סינגלים בהוצאת ריפבליק רקורדס
Right Thru Me

"**Right Thru Me**" הוא סינגל שהוקלט על ידי הראפרית הטרינידדית ניקי מינאז', מתוך אלבום האולפן הבכורה שלה, Pink Friday. השיר יצא לאור ב-24 בספטמבר 2010, על ידי חברות התקליטים יאנג מאני, קאש מאני ויוניברסל, כסינגל השלישי מתוך האלבום.

השיר הגיע למקום הרביעי במצעד שירי ה-R&B\היפ הופ.

## רקע וכתיבה
השיר נכתב על ידי ניקי מינאז', סטיפן האקר, ג'ו סטריאני ואנדרו תילק והופק על ידי דרו מאני. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה, דבר אשר הופך אותו לאחד מהשירים המצליחים ביותר מהאלבום.

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-26 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי דיאן מרטל
קטגוריה:בלדות R&B עכשוויות
מנגן שבע חמצני

**מנגן שבע חמצני** (בכתיב כימי: **Mn<sub>2</sub>O<sub>7</sub>**) היא תרכובת אי-אורגנית. נוזל נדיף זה מגיב בקלות רבה למגע. חומר זה הוא מחמצן מסוכן ותואר לראשונה בשנת 1860.

## ייחוד
הצורה הגבישית של תרכובת כימית זו היא ירוקה כהה. הנוזל הוא ירוק כאשר האור מוחזר ממנו ואדום כאשר האור מועבר דרכו. הוא מתמוסס בפחמן טטרהכלורידי, ומתפרק כאשר הוא בא במגע עם מים.

## מבנה
תכונות המסיסות שלו מעידות על מין מולקולרי לא קוטבי, דבר שאושר על ידי המבנה שלו. המולקולות מורכבות מזוג טטרהדרונים שחולקים קודקוד משותף. הקודקודים תפוסים על ידי אטומי חמצן ובמרכזי הטטראדר ממוקמים אטומי המנגן. הקישוריות מסומנת על ידי הנוסחה O3Mn-O-MnO3. מרחקי ה-Mn-O הטרמינליים הם 1.585 Å והחמצן המגשר הוא במרחק של 1.77 Å משני אטומי המנגן האחרים. זווית Mn−O−Mn היא 120.7°.

פירוסולפט, פירופוספט ודיכרומט מאמצים מבנים הדומים לזו של Mn2O7. ככל הנראה מין הקבוצה העיקרית הדומה ביותר הוא Cl2O7. תוך התמקדות בהשוואה בין הסדרות של מתכות המעבר, Tc2O7 ו-Mn2O7 דומות מבחינה מבנית אבל זווית Tc−O−Tc היא 180°. Re2O7 מוצק אינו מולקולרי אלא מורכב ממרכזי Re שמקושרים גם עם אתרים טטרהדראליים וגם אתרים אוקטאהדרלים; בשלב האדים, הוא מולקולרי עם מבנה דומה ל-Tc2O7.

## סינתזה ותגובות
Mn2O7 נראה כמו שמן ירוק כהה כאשר מוסיפים H<sub>2</sub>SO<sub>4</sub> מרוכז ל-KMnO<sub>4</sub>. התגובה מייצרת תחילה חומצה פרמנגנית, HMnO4 (מבחינה מבנית, HOMnO3), המתייבשת על ידי חומצה גופרתית קרה כדי ליצור את ה-אנהידריד שלה, Mn2O7.

Mn2O7 יכול להגיב עוד יותר עם חומצה גופרתית כדי לתת את הקטיון המנגניל , שהוא איזואלקטרוני עם CrO<sub>3</sub>.

Mn2O7 מתפרק בסמוך לטמפרטורת החדר. ההתפרקות נהפכת למסוכנת עקב סיכוי רב להתפוצצות מעל 55 מעלות צלזיוס. ניתן לגרום את הפיצוץ על ידי מכה במדגם או על ידי חשיפתו לתרכובות אורגניות אשר ניתנות לחמצון. אוזון גם מיוצר בתהליך, והוא מעניק ריח חזק לחומר. האוזון יכול להצית באופן ספונטני פיסת נייר ספוגה בתמיסת אלכוהול.

מנגן שבע-חמצני מגיב למי חמצן בנוכחות חומצה גופרתית ומשחרר חמצן ואוזון.

## קישורים חיצוניים

## הערות שוליים

קטגוריה:חומרים מרוכבים
קטגוריה:מנגן: תרכובות
Roman's Revenge

**Roman's Revenge** (בעברית: **הנקמה של רומן**) הוא סינגל שיווקי, שהוקלט על ידי הראפרית הטרינידדית ניקי מינאז' בהשתתפות הראפר האמריקאי אמינם, מתוך אלבום האולפן הבכורה שלה, *[[Pink Friday]]*. השיר יצא לאור ב-30 באוקטובר 2010, על ידי חברות התקליטים יאנג מאני, קאש מאני ויוניברסל.

השיר הגיע למקום ה-23 במצעד שירי הראפ.

## רקע וכתיבה
בפברואר 2011, בתגובה לאלבומה של מינאז', הוציאה הראפרית ליל קים מיקסטייפ בשם Black Friday, שעטיפתו מבוססת על עטיפת האלבום של מינאז', בו נראית מינאז' מדממת וראשה כרות, כאשר מלפנים נראית קים אוחזת חרב בידה ועליה דמה של מינאז'.

בשיר הנושא של האלבום הנושא את שמו טוענת קים כי מינאז' היא "ליל קים וואנבי". שיר זה הוא תגובה לשיר "Roman's Revenge" של מינאז', ששימש כסינגל שיווקי באלבומה. לטענתה של קים, השיר כולל אזכורים שנועדו להעליב אותה, ביניהם השורות "אין לך עבודה / אני יודעת שזה קשה / אבל מספיק זה מספיק". קים גם הגיבה על השיר ואמרה: "אני אפילו לא צריכה להוציא אלבום כדי להרוג את הכלבה הזאת, אני יכולה לעשות זאת עם החומרים הישנים שלי. השירים שלי לא נכנסים למצעדים, הם עושים היסטוריה. מה לעזאזל הבולשיט הזה, החרא הזה בא והולך". בתגובה לדבריה אמרה מינאז': "הם יודעים על מה אני מדברת. רק האשמים מרגישים כאילו מדברים עליהם".

באלבומה של קים נכלל גם השיר "Pissin' On Em" הכולל דגימה של השיר "Did It On'em", ששימש כסינגל החמישי מאלבומה של מינאז'.

לטענתה של קים, המיקסטייפ שפורסם למכירה דרך פייפאל מכר 113,000 עותקים ב-28 שעות והפך אותה למוכרת מספר אחת באתר. פייפאל הכחישו את טענתה של קים וציינו שאינם עוקבים אחר כמות המכירות.

## הופעות
ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", "Monster", "Beez in the Trap", "Chun-Li", "Moment 4 Life", "Super Bass", "Anaconda", ו-"Super Freaky Girl". מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון.

## מיקומי שיא

## רמיקס

רמיקס לשיר המקורי באותו שם נוצר על ידי ראפרים רבים שונים, שרובם החליפו את האורח המקורי אמינם ושמרו על מילות השיר של מינאז'. הראפר באסטה ריימס יצר רמיקס לשיר, בו הוא לוקח קרדיט על השורות בביצועו.

לאחר מספר שומעות אושר כי ליל וויין, אכן יהיה בגרסת הרמיקס הרשמי של שיר. ב-19 בינואר 2011, יצא הרמיקס הרשמי ונקרא "Roman's Revenge 2.0"..

### היסטוריית יציאות לאור

## קישורים חיצוניים

## הערות שוליים

קטגוריה:שירי 2010
קטגוריה:שירי ניקי מינאז'
קטגוריה:שירי אמינם
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שנכתבו על ידי ניקי מינאז'
קטגוריה:שירי דיס
קטגוריה:שירי להט"ב
קטגוריה:שירים על נקמה
Roman Holiday

**Roman Holiday** (בעברית: **החג של רומן**) הוא שיר שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded. השיר יצא לאור ב-2 באפריל 2012, על ידי חברות התקליטים יאנג מאני, קאש מאני וריפבליק.

השיר הגיע למקום ה-13 במצעד השירים מתחת להוט 100.

## רקע וכתיבה
השיר נכתב על ידי ניקי מינאז', לארי נכט, וינסטון תומאס וספארי סמואלס והופק על ידי בלקאאוט. השיר לא נכלל באלבום הבכורה של מינאז', Pink Friday, אלא נכלל במהדורה המחודשת שיצאה עבורו ומשמשת כאלבום האולפן השני שלה, Pink Friday: Roman Reloaded.

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:מחלוקות דתיות במוזיקה
Come on a Cone

**Come on a Cone** הוא שיר שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded. השיר יצא לאור ב-2011, על ידי חברות התקליטים יאנג מאני, קאש מאני וריפבליק.

את השיר השוו לעבודות שונות של הראפרית מיסי אליוט.

## רקע וכתיבה
השיר נכתב על ידי ניקי מינאז', היט-בוי ופרננדו גריבאי, הולחן על ידי ניקי מינאז' והופק על ידי היט-בוי ופרננדו גריבאי גם כן. השיר זכה לביקורות רבות מטעם מבקרי המוזיקה, תוך שבפיצ'פורק סקרו אותו גם כן. בנוסף לכך, סקרו את השיר גם ב-NME.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.8 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי היט-בוי
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי היט-בוי
I Am Your Leader

**I Am Your Leader** (בעברית: **אני המנהיגה שלך**) הוא שיר שהוקלט על ידי הראפרית הטרינידדית ניקי מינאז' בשיתוף הראפרים האמריקאים ריק רוס וקמ'רון, מתוך אלבום האולפן השני שלה, Pink Friday: Roman Reloaded. השיר יצא לאור ב-3 באפריל 2012, על ידי חברות התקליטים יאנג מאני, קאש מאני וריפבליק.

השיר הגיע למקום ה-71 במצעד שירי ה-R&B\היפ הופ.

## רקע וכתיבה
השיר נכתב על ידי ניקי מינאז', היט-בוי, פרננדו גריבאי, קמ'רון וריק רוס והופק על ידי היט-בוי ופרננדו גריבאי גם כן. שלל אתרי מוזיקה ומגזינים סקרו את השיר כדוגמת מגזין הבילבורד, מגזין XXL, הגרדיאן, פיצ'פורק, AllMusic, אנטרטיינמנט ויקלי, ומגזין NOW.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי 2011
קטגוריה:שירי ניקי מינאז'
קטגוריה:שירי ריק רוס
קטגוריה:שירים באנגלית
קטגוריה:שירים שנכתבו על ידי היט-בוי
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי היט-בוי
קטגוריה:שירים שנכתבו על ידי ריק רוס
קטגוריה:וידאו קליפים שבוימו על ידי קולין טילי
Roman Reloaded

**Roman Reloaded** הוא סינגל שיווקי שהוקלט על ידי הראפרית הטרינידדית ניקי מינאז' בשיתוף הראפר האמריקאי ליל ויין, מתוך אלבום האולפן השני שלה, Pink Friday: Roman Reloaded. השיר יצא לאור ב-24 בפברואר 2012, על ידי חברות התקליטים יאנג מאני, קאש מאני וריפבליק.

השיר הגיע למקום ה-57 במצעד שירי ה-R&B\היפ הופ.

## רקע וכתיבה
השיר נכתב על ידי ניקי מינאז', ליל ויין וריקו בייטס והופק על ידי ריקו בייטס גם כן. תחילה, יצא השיר כסינגל ב-24 בפברואר 2012, ברחבי העולם והיה זמין להורדה דיגיטלית. בהמשך, ב-6 במרץ באותה השנה, נשלח לרדיו אורבני שבארצות הברית.

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2011
קטגוריה:שירי ניקי מינאז'
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי ניקי מינאז'
Champion

**Champion** (בעברית: **אלוף**) הוא שיר שהוקלט על ידי הראפרית הטרינידדית ניקי מינאז' בשיתוף הראפר הקנדי דרייק והראפרים האמריקאים נאז וג'יזי, מתוך אלבום האולפן השני שלה, Pink Friday: Roman Reloaded. השיר יצא לאור ב-3 באפריל 2012, על ידי חברות התקליטים יאנג מאני, קאש מאני וריפבליק.

השיר הגיע למקום ה-36 במצעד שירי ה-R&B\היפ הופ הדיגיטליים.

## רקע וכתיבה
השיר נכתב על ידי ניקי מינאז', ניקיל סית'ראם, דרייק, נאז, ג'יזי ודה גיים, הולחן על ידי דרייק והופק על ידי היט-בוי ופרננדו גריבאי. בשנת 2017, צייצה ניקי מינאז' בחשבון הטוויטר שלה ציוץ על השיר עצמו, תוך שהזכירה כמה שמות מכותביו.

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי דרייק
קטגוריה:שירי נאז
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:בלדות R&B עכשוויות
Right by My Side

"**Right by My Side**" (בעברית: "**לצידי**") הוא סינגל שהוקלט על ידי הראפרית הטרינידדית ניקי מינאז' בשיתוף הזמר האמריקאי כריס בראון, מתוך אלבום האולפן השני שלה, Pink Friday: Roman Reloaded. השיר יצא לאור ב-27 במרץ 2012, על ידי חברות התקליטים יאנג מאני, קאש מאני רקורדס וריפבליק רקורדס, כסינגל השני מתוך האלבום.

השיר הגיע למקום ה-21 במצעד שירי ה-R&B\היפ הופ.

## רקע וכתיבה
השיר נכתב על ידי ניקי מינאז', ג'מאל רוברטס, אלון פלדר, פופ וונסל ואסתר דין והופק על ידי פופ אלון. השיר לא זכה להצלחה גדולה במצעדים השבועיים אך הצליח להיכנס למצעדי הבילבורד, תוך שדורג כשיר ה-77 המצליח ביותר במצעד שירי ה-R&B\היפ הופ בסוף שנת 2012.

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-39 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי כריס בראון
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי ניקי מינאז'
קטגוריה:בלדות פופ
קטגוריה:בלדות R&B עכשוויות
קטגוריה:שירי פלטינה כפולה בארצות הברית
עמק החרוץ

**עמק החרוץ** (באנגלית: **The Valley of Decision**) הוא סרט קולנוע אמריקאי משנת 1945 בבימויו של טאי גארנט, עם גריר גרסון וגרגורי פק בתפקידים הראשיים.

התסריט מבוסס על רומן בשם זה  מאת מרשה דבנפורט משנת 1942. לעומת הרומן שהוא סאגה משפחתית על בעלי תעשיית הפלדה בפיטסבורג משנת 1873 עד להתקפה על פרל הארבור, הסרט מתאר את המאורעות משנת 1873 למשך כעשור. גם בספר וגם בסרט נמצאת במרכז העלילה מרי רפטרי שנכנסה לבית התעשיין סקוט כמשרתת בגיל 16 והייתה מרכז המשפחה במשך שבעה עשורים.

גריר גרסון הייתה מועמדת לפרס אוסקר לשחקנית הטובה ביותר, הרברט סטוטהרט היה מועמד לפרס אוסקר לפסקול המקורי הטוב ביותר.

## תקציר העלילה
פיטסבורג 1873, ויליאם סקוט (דונלד קריספ) עומד בראש מפעל הפלדה בעיר המעסיק מאות פועלים. סקוט נשוי לקלריסה (גלדיס קופר) ולהם שלושה בנים ובת - פול (גרגורי פק), וילי (דניאל דוריה), טד (מרשל תומפסון) וקונסטנס (מרשה האנט).

הפועלים הם מהגרים איריים שחיים בשכונת מצוקה בפאתי העיר. מרי רפטרי (גריר גרסון) גרה שם בצריף ביחד עם אחותה האלמנה ואביה פטריק "פט" רפרטי (ליונל ברימור). פט היה פועל במפעל הפלדה, נפגע ונשאר משותק. למרות שקיבל פיצויים ותמיכה, הוא עוין את ויליאם סקוט ומשפחתו העשירים והמנצלים.

מרי מקבלת הצעה לעבוד כמשרתת בבית סקוט ומקבלת זאת בשמחה למרות התנגדותו של אביה. היא מתחילה בפחדים וחששות אך במהרה משתלבת בחיי המשפחה ומתפתחת אהבה בינה לפול. על ליבו של פול מתחרה גם לואיז קיין (ג'סיקה טנדי) ששייכת למעמד החברתי של פול אך הוא לא מאוהב בה.

סקוט יודע שרק פול יוכל להמשיך את המפעל לאחר מותו. פול מצליח בעזרת הפועל הראשי ג'ים ברנן (פול פוסטר) לשפר את הניצול של הכור.

מרי חשה שלא תוכל להינשא לפול בגלל הבדלי המעמדות. כאשר קונסטנס מתחתנת עם גבר אנגלי, היא מסכימה לעבור אתם ללונדון.

פול ממשיך לשלוח לה מכתבי אהבה. סקוט מבחין בעצב של פול וכשמתברר לו כי הסיבה היא מרי הוא משכנע אותה לחזור. מרי חוזרת לשמחתו של פול המדבר על נישואים אבל ברקע מופיעים אירועים מאיימים.

הפועלים משביתים את המפעל כשסקוט מסרב לבקשתם להעלאה במשכורת ולהתארגות. סקוט מארגן בדטרויט קבוצת שוברי שביתה. מרי משכנעת את פול וסקוט להיפגש איתם על הגשר במפעל. סקוט שולח את טד לתחנת הרכבת לעצור את שוברי השביתה אך הוא משתכר ולא מבצע זאת.

בראש קבוצת השובתים נמצאים פט רפרטי וג'ים ברנן. סקוט נענה לחלק מדרישותיהם אך לפתע מגיעים שוברי השביתה ומתחוללת מהומה. פט יורה בסקוט והורג אותו ובמהלך היריות נהרגים גם פט וג'ים.

מרי מחליטה לעזוב את בית המשפחה. היא פותחת חנות בגדים ושומרת על קשר עם קלריסה סקוט שמגיעה מדי פעם לחנות. בינתיים מתחתן פול עם לואיז נולד להם בן בשם פולי (דין סטוקוול).

כשקלריסה נוטה למות היא מבקשת ממרי להגיע ומודיעה לה כי הורישה לה את חלקה בירושה שזה חמישית מההון.

כל ההון מתחלק לארבעת הילדים ומרי. כל אחד מקבל שני מיליון דולר.

פול ומרי מחליטים לא למכור את חלקם ולהמשיך לשמור על המפעל ומשכנעים את קונסטנס לא למכור. המפעל נשאר בידי המשפחה ופול מחליט לעזוב את לואיז ולהתחתן עם מרי.

## צוות השחקנים

## קישורים חיצוניים

* קדימון לעמק החרוץ, באתר יוטיוב
* עמק החרוץ, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1945
קטגוריה:סרטי שחור-לבן אמריקאיים
קטגוריה:סרטי מטרו גולדווין מאייר
קטגוריה:סרטי דרמה אמריקאיים
קטגוריה:סרטי דרמה רומנטית
קטגוריה:סרטים המבוססים על רומנים אמריקאים
לורה אנני וילסון

**לורה אנני וילסון** מ.ב. () הייתה מהנדסת וסופרת אנגלית, שנכלאה פעמיים על היותה פעילה פוליטית. היא הייתה אחת החברות המייסדות של האגודה להנדסה של נשים והייתה החברה הראשונה בפדרציה של בוני הבית.

## ראשית חייה וקריירת מפעל
**לורה אנני באקלי** נולדה בהליפקס שביורקשייר לצ'ארלס באקלי (1836/7-1899), פועל של צבעים, ולאוגוסטה ליבר (1838/9-1907). היא התחילה לעבוד בגיל עשר בתור 'חצי טיימר' במפעל טקסטיל (בדים) מקומי. מטרת מחצית הזמן במפעלים הייתה לחסוך מילדים לעבוד יום שלם; במקום זאת הם עבדו חצי יום ובילו את שארית הזמן בבית הספר, שנבנה לעיתים קרובות במתחם המפעל.

כאשר לורה נישאה לג'ורג' הנרי וילסון בשנת 1899, היא תוארה כטווה. בעלה היה יצרן כלים מכניים שהקים מבנים הנדסיים מצליחים בהליפקס, אשר היא בעתיד עזרה להפעיל. לזוג וילסון נולדו שני ילדים, ג'ורג' (יליד 1900) וקתלין ווגה (ילידת 1910).

לורה התערבה מאוד בתנועת האיגודים המקצועיים, והפכה למזכירת הסניף של ליגת העבודה לנשים בהליפקס בשנת 1907. לורה הייתה גם מזכירה של סניף הליפקס של האיגוד החברתי והפוליטי לנשים שהוקם בינואר 1906.

בשנת 1907 לורה השתתפה בשביתת אורגים בגשר הבדן, שם נעצרה תחת עמדה כי היא הייתה שותפה ל"הסתה לאנשים לבצע הפרת שלום". כאשר הופיעה בבית משפט השלום, היא ערערה על הלגיטימיות של חוקת הגברים הבלעדית של בית המשפט, בדרישה להיעמד לדין על ידי בנות מינה, או להצטייד בעורך דין נשים. אמנם היא נמצאה אשמה ונידונה לארבעה עשר יום מאסר. עם שחרורה הודתה וילסון "הלכתי לכלא מורדת, אבל יצאתי כמטרידה רגילה". כעבור שבועות היא הייתה אחת מתוך 75 נשים שנעצרו לאחר מפגן נשים באולם הקקסטון. היא נדונה שוב לארבעה עשר יום בכלא הולוואי.

היא הייתה מנהלת משותפת של מפעל לייצור מחרטות ביחד עם סמית בארקר וילסון ועם בעלה, שבמהלך מלחמת העולם הראשונה ייצר תחמושת. לורה אנני הכשירה ופיקחה את כוח העבודה הנשי כעיקרו. כאשר הבחינה שחלק מהעובדים חיים בלי אוכל מספיק בשביל שילדיהם יוכלו לשבוע, היא הקימה קנטינה לעבודות כדי להבטיח שהנשים יכו לאכול כראוי. רעיון זה אומץ בהמשך על ידי מפעלים ברחבי בריטניה. בשנת 1917, באותה שנה שהונהג מסדר האימפריה הבריטית, הוענק לה תואר MBE על תרומתה ל"עבודת נשים בתחמושת".

## קריירת הנדסה
ממוזער| פרסומת לבתים של לורה אנני וילסון בג'אמפלס
בשנת 1919 לורה הקימה את האגודה להנדסה של נשים (WES) ביחד עם רייצ'ל פרסונס, מרגרט, ליידי מור, ליידי קתרין פרסונס, אלינור שלי-רולס, מרגרט רובוטם וג'נטה מרי אורנסבי. מטרת ה-WES הייתה להגן על העמדות שהנשים זכו לקבל בתעשייה במהלך מלחמת העולם הראשונה, ולקדם שוויון הזדמנויות לנשים בהנדסה. לורה הייתה נשיאת WES בין השנים 1926-1928.

היא הפכה לחברה האישה הראשונה בפדרציה של בוני בתים, והקימה 72 בתים לעובדים בהליפקס בשנים 1925–26. היא הייתה גם חברה מייסדת באיגוד החשמל לנשים בשנת 1924, יחד עם קרולין הסלט; עניינה בנושא זה בא לידי ביטוי באחוזות הדיור שלה שהיו בעלי מכשירי הדלק והחשמל החדישים ביותר. בשנת 1927, לאחר שעברה לסוריי מהליפקס עם בעלה, המשיכה וילסון בסחר שלה כבונה ברכישת אדמות באנגלפילד גרין.

## קישורים חיצוניים

## הערות שוליים

קטגוריה:חברים במסדר האימפריה הבריטית
קטגוריה:סופרג'יסטיות בריטיות
קטגוריה:מהנדסים בריטים
קטגוריה:סופרות בריטיות
קטגוריה:סופרים בריטים
קטגוריה:מהנדסות בריטיות
קטגוריה:בריטיות שנולדו ב-1877
קטגוריה:בריטים שנולדו ב-1877
קטגוריה:בריטיות שנפטרו ב-1942
קטגוריה:בריטים שנפטרו ב-1942
לילותיו הלבנים של הדוור

**לילותיו הלבנים של הדוור** (ברוסית: **Белые ночи почтальона Алексея Тряпицына**) הוא סרט דרמה רוסי משנת 2014 בבימויו של אנדריי קונצ'לובסקי. זהו חלקו האחרון בטרילוגיה של קונצ'לובסקי על המראה האחורית של רוסיה. הסרט מגולל את סיפורם של תושבי כפר רוסי נידח, שמגעם העיקרי עם העולם החיצון הוא דוור. כל השחקנים בסרט הם לא מקצועיים והליהוק ארך שנה.

הסרט זכה בפרס אריה הכסף של פסטיבל הסרטים של ונציה ב-2014 בקטגוריית הבמאי הטוב ביותר.

## תקציר העלילה
קונצ'לובסקי לוקח את הצופה לחבל ארכנגלסק בצפון רוסיה, לחופי אגם קנוזרו, 450 קילומטר מהים הלבן. מקום שבו הזמן כאילו עצר מלכת, כך שהתושבים עדיין מנהלים את התקשורת עם העולם אך ורק באמצעות הדוור; מקום שבו השמש לא שוקעת בקיץ, והלילות לא נגמרים.

הסרט משרטט את דיוקנאותיהן של דמויות מקומיות, ובראשן אלכסיי טריאפיצין (ליוחה) הדוור, הנודד ברגל או באמצעות סירה בין הכפרים הנידחים, מבקר את שכניו, מחלק מספק להם לחם, דואר, מיסים, נורות, כסף ופנסיה. הוא החיים עבורם. הוא חולם בהקיץ על חתול אפרפר-כחלחל מסתורי הפוקד את בקתתו. במהלכה של העלילה הוא מנסה להצית להבה ישנה עם אהובתו מימי בית הספר, מתיידד עם בנה הצעיר, ויוצא לחפש את מנוע הסירה שלו שנגנב.

חברת הדואר הרוסית השקיעה בהפקת הסרט כ-30 מיליון רובל (כ-820 אלף דולר), ועוד 26.5 מיליון רובל (כ-720 אלף דולר) הוקצו על ידי משרד התרבות של הפדרציה הרוסית. ועדת האוסקר הרוסית שקלה לשלוח את הסרט לתחרות האוסקר לסרט הזר הטוב ביותר, אך הבמאי ביקש לא לשלוח אותו בגלל שהחלוקה לסרט באנגלית ולסרט בלועזית מונעת מרגש עליונות תרבותית של מדינות המערב דוברות האנגלית, והתרבות האחרת. דעתו נתקבלה, ובמקומו ייצג את רוסיה הסרט לוויתן.

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 2014
קטגוריה:סרטי דרמה רוסיים
קטגוריה:סרטי אנדריי קונצ'לובסקי
I Want to Break Free

"**I Want to Break Free**" (בעברית: "**אני רוצה להשתחרר**") הוא שיר של להקת הרוק הבריטית קווין, שנכתב על ידי בסיסט הלהקה ג'ון דיקון. השיר מופיע באלבום *[[The Works]]*, ויצא בשתי גרסאות: אלבום וסינגל. השיר נכלל ברוב ההופעות החיות של הלהקה, בכמה סרטונים ובקונצרט המחווה לפרדי מרקיורי בו הושר על ידי ליסה סטנספילד.
השיר ידוע ברובו בזכות הווידאו המוזיקלי שלו שעבורו כל חברי הלהקה התלבשו כמו נשים, מושג שהציע רוג'ר טיילור, כפרודיה על אופרת הסבון ארוכת השנים *[[Coronation Street]]*. החלק השני של הקליפ כלל קומפוזיציה שהועברה עם הבלט המלכותי והופעלה על ידי וויין נשר. בעוד שהפרודיה זכתה לשבחים בבריטניה בה קרוס-דרסינג היא בדיחה פופולרית בקומדיה הבריטית, היא נחשבת שנויה במחלוקת בארצות הברית.

לאחר יציאתו בשנת 1984, השיר זכה להצלחה באירופה ובדרום אמריקה, והוא נחשב להמנון המלחמה נגד הדיכוי. למרות זאת, הסינגל הגיע למקום 45 בלבד בבילבורד הוט 100. בבריטניה השיר הגיע למקום השלישי ומכר למעלה מ־200,000 עותקים. השיר גם הגיע לראש המצעדים באוסטריה, בלגיה והולנד. השיר מופיע באלבום האוסף של הלהקה, *[[Greatest Hits II (אלבום של קווין)|Greatest Hits II]]*.

## היסטורית השיר

השיר נכתב בשנת 1983 על ידי ג'ון דיקון ויצא באפריל 1984. הרעיון המרכזי של השיר נעוץ בכותרת שלו, שחוזר על עצמו דרך הטקסט, "אני רוצה להשתחרר". הגיבור בשיר "התאהב".

אורכה של גרסת האלבום היא 3 דקות ו-20 שניות. 6 השניות הראשונות שלה חוזרות על הקצב הבסיסי שמנוגן עם התופים, גיטרה אקוסטית, גיטרה בס וגיטרה חשמלית. קצב זה ממשיך ברוב השיר.

גרסת הסינגל הרגילה נמשכת 4 דקות 21 שניות ונבדלת מגרסת האלבום על ידי המבוא של 40 שניות וסולו סינתיסייזר ארוך יותר שמתחיל בדקה 2:33. ההקדמה מושמעת על מקלדת אלקטרונית ונעזרת במצלתיים, תופים וגיטרה. לפסקול הסרט רפסודיה בוהמית, המבוא היחיד מתווסף לגרסת האלבום ויוצר עריכה של 3 דקות 43 שניות.

מלבד *[[The Works]]*, השיר נמצא באלבומים ''Greatest Hits II'', *[[Box of Tricks]]* וב-*[[Absolute Greatest]]*.

## קרדיטים
*פרדי מרקיורי - שירה
*בריאן מיי - גיטרה חשמלית
*רוג'ר טיילור - תופים אלקטרוניים
*ג'ון דיקון - גיטרה בס, סינתיסייזר, גיטרות קצב חשמליות ואקוסטיות
*פרד מנדל - סינתיסייזר

## מצעדים

## לקריאה נוספת

## קישורים חיצוניים

## הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי ג'ון דיקון
קטגוריה:וידאו קליפים מעוררי מחלוקות
קטגוריה:שירי להט"ב
קטגוריה:שירי דאנס-פופ
קטגוריה:שירי סינת'-פופ
קטגוריה:שירי פופ רוק
קטגוריה:קרוס-דרסינג בתרבות
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
אדמונד דארץ' לואיס

ממוזער|269x269 פיקסלים|אדמונד דרץ לואיס, נוף נהר באגם ג׳ורג׳
**אדמונד דארץ' לואיס** (באנגלית: **Edmund Darch Lewis**; 17 באוקטובר 1835 – 12 באוגוסט 1910) היה צייר נוף אמריקאי, הידוע בסגנונו ובציורים הימיים בצבעי שמן או צבעי מים.

## ביוגרפיה
לואיס נולד בפילדלפיה, פנסילבניה, במשפחה אמידה. והחל להתאמן בגיל 15 אצל הצייר פול ובר יליד גרמניה (1823–1916) מאסכולת נהר ההדסון.

בגיל 19 הוא הציג באקדמיה לאמנויות פנסילבניה, ונבחר כחבר באקדמיה בגיל 24.

## קריירה
ממוזער|316x316 פיקסלים|אדמונד דארץ' לואיס, הר וושינגטון בניו המפשייר
עבודתו המוקדמת של לואיס בצבעי שמן, בעקבות הכשרתו המצוינת, נחשבת עם עליונה טכנית גבוהה יותר מעבודתו המאוחרת. הוא נסע ברחבי פנסילבניה, ניו ג'רזי וניו יורק, צייר סצנות נהרות, ובמשך שני עשורים הוא נסע להרים הלבנים וצייר נופים של הרים, נהרות ואגמים.

הוא צייר ציורים ימיים נרחבים ברחבי ניו אינגלנד, והפך לאמן פורה ומצליח.

עבודתו זכתה להערכה בגלל הזוהר והברק שבנופים. בגלל היצירה התוססת, הוא נחשב לאחד הציירים הלומיניסטים באסכולת נהר הדסון.

לאחר שליטה גדולה בציור בצבעי שמן בתחילת הקריירה שלו, לואיס עבר לציור בצבעי מים. אף על פי שלא הצטיין מבחינה טכנית, עבודותיו בצבעי המים היו נערצות בגלל האור והזוהר שבהם - לומיניזם טהור. לואיס המשיך לייצר בדים בקצב ייצור המוני.

## חיים מאוחרים
ממוזער|305x305 פיקסלים|אדמונד דארץ' לואיס, נוף ימי
בהמשך החיים, כאמן אמיד, לואיס אסף אמנות דקורטיבית, כולל ריהוט, קרמיקה, שטיחי קיר וציורים של המאסטרים.

היו לו שני בתים סמוכים שנבנו ברחוב 22 במרכז פילדלפיה כדי להציג את האוסף שלו לקהל בפילדלפיה.

לואיס נפטר ב־12 באוגוסט 1910.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירים אמריקאים
קטגוריה:אמריקאים שנולדו ב-1835
קטגוריה:אמריקאים שנפטרו ב-1910
סוזי מ. ברסטו

ממוזער|סוזי מ. ברסטו, ערוץ נחל בהרי הקאטסקייל, 1870
**סוזי מ. ברסטו** (באנגלית: **Susie M. Barstow**;) הייתה ציירת אמריקאית, הקשורה לאסכולת נהר ההדסון, שהייתה ידועה בנופיה הזוהרים - לומיניזם.

## ביוגרפיה
סוזי מ. ברסטו הייתה בתם של סוחר התה של העיר ניו יורק, סמואל ברסטו (1805–1884) ומרי טיילר בלוסום (1813–1895), ששושלתם נובעת מאחד הנוסעים המקוריים של המייפלאואר. היא למדה במכללת הנשים ראטגרס בניו יורק, סיימה את לימודיה בשנת 1853 וקיבלה הכשרה אמנותית נוספת באירופה. במשך מספר שנים לימדה במכון לאמנויות ומדעים בברוקלין.

נופיה הבוגרים של ברסטו מייצגים שלווה ומלאים באור. היא הציגה באקדמיה הלאומית לעיצוב בשנת 1858, באגודה לאמנות בברוקלין ובאקדמיה לאמנויות יפות בפנסילבניה.

באותה תקופה לא היו לאמניות נשים את אותן ההזדמנויות להציג את עבודותיהן כמו שעשו אמנים גברים, ולכן עבודתה נותרה לא ידועה יחסית, עד שהיסטוריוני האמנות החלו לבחון מחדש עבודות של נשים מאסכולת נהר הדסון.

עבודתה נכללה בתערוכה המקיפה "נזכור את הנשים: נשות אסכולת נהר ההדסון" בשנת 2010 באתר ההיסטורי הלאומי תומאס קול בקאטסקיל, ניו יורק, ותערוכת 2019 "צבע הירח: ציור ירח ב -2019" אמנות אמריקאית "במוזיאון נהר ההדסון ביונקרס, ניו יורק, שם הייתה ברסטו אמנית מובלטת לצד יצירות מאת תומאס קול, אלברט בירסטדט, וג'ורג' איננס, בין השאר.

ברסטו, הייתה חברה במועדון ההרים האפלצ'יאני, כי הייתה מטיילת מושבעת שטיפסה על מאות הרים בניו יורק ובניו אינגלנד - כולל כל הפסגות העיקריות של קטסקייל, ההרים לבנים ואדירונדאק - כמו גם באירופה. (האלפים והיער השחור).

לעיתים קרובות היא יצאה למסעות לאורך נהר ההדסון ובהרים ששילבו טיולים עם רישומים וציור.

ברסטו מצאה ששמלות נשים בתקופתה מסורבלות מדי ולא מעשיות, ופיתחה לבוש טיולים שכלל מגפיים חזקות וחצאיות מקוצרות בשילוב מכנסיים (שילוב שדגלה בו תנועת הרפורמה בלבוש נשים ).

ברסטו מעולם לא התחתנה.

אחייניתה סוזי ב. סקילדינג הפכה גם היא לאמנית ומאיירת, והשתיים המשיכו לשרטט משימות ביחד.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ציירות אמריקאיות
קטגוריה:אמריקאיות שנולדו ב-1836
קטגוריה:אמריקאים שנולדו ב-1836
קטגוריה:אמריקאיות שנפטרו ב-1923
קטגוריה:אמריקאים שנפטרו ב-1923